Nr.17042/19.09.2023

REFERAT  DE APROBARE
	Subsemnatul Bucuroiu Constantin. primar al oraşului Boldeşti-Scăeni, supun spre analiza şi aprobarea Consiliului Local “Proiectul de Hotărâre privind desemnarea reprezentanţilor Consiliului Local Boldeşti-Scăeni în consiliile de administraţie din unităţile de învăţământ preuniversitar de stat cu personalitate juridică de pe raza oraşului”.
	Potrivit art. 128 din Legea nr. 198/2023 a învăţământului preuniversitar, şi a Metodologiei-cadru de organizare şi funcţionare a consiliilor de administraţie din unităţile de învăţământ preuniversitar, structura  consiliilor de administraţie ale unităţilor de învăţământ este: 
	- în cazul în care consiliul de administraţie este format din 7 membri acesta cuprinde directorul, 2 cadre didactice, 2 reprezentanţi ai părinţilor, primarul sau un reprezentant al primarului, un reprezentant al consiliului local;
	- în cazul în care consiliul de administraţie este format din 9 membri acesta cuprinde directorul, 3 cadre didactice, din care un reprezentant poate fi un reprezentant al personalului didactic auxiliar, primarul sau un reprezentant al primarului, 2 reprezentanţi ai consiliului local, 2 reprezentanţi ai părinţilor;
- în cazul în care consiliul de administraţie este format din 11 membrii aceştia sunt directorul, 4 cadre didactice din care un reprezentant poate fi un reprezentant al personalului didactic auxiliar, primarul sau un reprezentant al primarului, 2 reprezentanţi ai consiliului local, 3 reprezentanţi ai părinţilor.
	- prin adresa înregistrată sub nr. 1717/12.09.2023, Şcoala gimnazială „Mihai Viteazul” solicită desemnarea reprezentanţilor consiliului local în consiliul de administraţie.
	Faţă de cele mai sus precizate, propun desemnarea reprezentanţilor Consiliului Local Boldeşti-Scăeni în consiliile de administraţie din unităţile de învăţământ preuniversitar de stat cu personalitate juridică de pe raza oraşului, astfel: 
- în consiliul de administraţie al Liceului Tehnologic „Teodor Diamant” Boldeşti-Scăeni doi consilieri locali, respectiv Cioc Rodica şi domnul Dobrică Cristian;
- în consiliul de administraţie al Şcolii Gimnaziale „Mihai Viteazul” oraş Boldeşti-Scăeni doi consilieri locali, respectiv doamna Moraru Ana-Maria, domnul Biţă Paul ;
- în consiliul de administraţie al Şcolii Gimnaziale nr. 2 oraş Boldeşti-Scăeni doi consilieri locali, respectiv domnul Simon Petru şi domnul Tănăsescu Stelian Horaţiu.
În speranţa obţinerii aprobării, vă mulţumesc anticipat ! 	

				 	             
             PRIMAR,
BUCUROIU CONSTANTIN

